IMI Galil

KinnigBroDoareFuzuilh-arsailh damaotomatek/aotomatekMont en-droTennata dre amprest-gazoù, pistonMunisionoù5,56 × 45 mm NATO7,62 × 51 mm NATOProduerIsrael Military IndustriesMare produiñ1972 - 1998Perzhioù teknikelStummoù AR/ARMMas (hep kartouchenn)3,95 kgHirder979 mm (lamm dibleget)742 mm (lamm pleget)Hirder ar c'hanol460 mmHed-tenn pleustrek450 mLusk-tennañ650 tenn/mnTizh mont e-maez ar boledoù950 m/sEndalc'hKarger fiñv 35 pe 50 kartouchenn (e 5,56 mm)AdstummoùAR, ARM, SAR, MAR, GalatzLezennRummad e Bro-C'hallA
Ar Galil zo ur fuzuilh-arsailh israelat kambret e 5,56 × 45 mm, krouet e deroù ar bloavezhioù 1970. Unan eus armoù hiniennel standart arme Israel eo bet betek deroù ar XXI kantved.
Istor ha deskrivadur 

Er bloavezhioù 1960 e rae Tsahal gant fuzuilhoù FN FAL kambret e 7,62 × 51 mm. E-pad emgannoù ar Brezel C'hwec'h Devezh e 1967 e voe remerket ne oa ket fiziapl atav ar FAL en emgannoù en dezerzh, ouzhpenn dezhi bezañ ponner a-walc'h. Divizet e voe implijout fuzuilhoù-arsailh nevez. An AK-47 tapet war an tachennoù-emgann digant soudarded egipsian a ziskouezas bezañ mat, met fellet a rae d'an Israeliz ober gant ar c'halibr 5,56 × 45 mm POPENKER Maxim, Galil, Modern Firearms (lennet d'ar 26/12/2024).

Yisrael Galili, ijinour en IMI, a ginnigas ur fuzuilh-arsailh nevez, hag a voe choazet gant an arme goude bezañ keñveriet gant fuzuilhoù all evel an M16 stadunanat. Anvet e voe Galil diwar anv e grouer, ha lakaet er servij e 1973. A. Ur stumm gwellaet eus an AK-47 e oa, dezhañ ul lamm plegus hag ur c'houch reolius etre 300 ha 500 metr. Ul loc'henn da zibab ar mod tennañ (aotomatek pe damaotomatek) a voe ouzhpennet ouzh e du kleiz Galil ARM, Arme et passion (lennet d'ar 26/12/2024).

 Stummoù disheñvel 
 AR : stumm orin e 5,56 mm
 ARM : heñvel ouzh un AR, dezhi un daoubez gouest da droc'hañ orjal dreinek ivez, un dornikell-dougen hag un distoufer dindan he c'hanol
 SAR : stumm berroc'h e ganol Galil SAR, Arme et passion (lennet d'ar 26/12/2024) evit ar soudarded e-bourzh kirri pe tankoù
 MAR : stumm berr-kenañ
 Galatz : fuzuilh-resisted kambret e 7,62 mm NATO POPENKER Maxim, Galil sniper, Modern Firearms (lennet d'ar 26/12/2024)
Ar rummad Galil ACE, savet adalek ar bloavezhioù 2000, zo deveret eus ar Galil.kleiz|thumb|225x225px|Ur soudard estonian en Irak e miz Meurzh 2005, gantañ ur Galil SAR

 Implijerien 
Adalek mae 1973 e voe choazet ar Galil gant Tsahal, met ne voe ket pourveziet d'an holl soudarded dre ma resevas Israel kalz skouerennoù eus an M16 er bloavezhioù 1960 hag e deroù ar bloavezhioù 1970. An Tavor a gemeras he flas adalek ar bloavezhioù 2000. Ar Galil a voe gwerzhet da vroioù all evel Kolombia (e 7,62 mm) pe produet dindan aotre gant broioù evel Suafrika, pe Ukraina dindan an anv Fort-301.

 Daveennoù 

Rummad:Fuzuilhoù-arsailh
Rummad:Armoù Israel
Rummad:Armoù brezel Ukraina